

 **SLUŽBENI GLASNIK**

**OPĆINE SALI**

**Broj: 3 Sali, 19. svibnja 2022. Godina: X**

**SADRŽAJ:**

- Godišnji plan upravljanja pomorskim dobrom na području Općine Sali za 2022. …………..... 2

**REPUBLIKA HRVATSKA**

**ZADARSKA ŽUPANIJA**

OPĆINA SALI

OPĆINSKI NAČELNIK

KLASA: 342-01/22-01/05

URBROJ: 2198/15-01-22-1

U Salima, 25. travnja 2022.

Na temelju odredbe članka 37. stavka 2. Zakona o pomorskom dobru i morskim lukama („Narodne novine“ broj 158/03, 100/04, 141/06, 38/09, 123/11, 56/16 i 98/19) i članka 5. stavka 1. Uredbe o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13 i 63/14) i članka 45. Statuta Općine Sali („Službeni glasnik Općine Sali“ broj 2/16), općinski načelnik Općine Sali donosi:

**G O D I Š NJ I P L A N**

**upravljanja pomorskim dobrom**

**na području Općine Sali za 2022. godinu**

1. **UVODNE ODREDBE**

**Članak 1.**

Ovim Godišnjim planom upravljanja pomorskim dobrom na području Općine Sali za 2022. godinu (nadalje: Plan) utvrđuju se: sadržaj redovnog upravljanja pomorskim dobrom, sredstva za upravljanje pomorskim dobrom, popis djelatnosti koje se mogu obavljati na pomorskom dobru na području Općine Sali (nadalje: Općina) i mikrolokacije za obavljanje istih djelatnosti.

1. **PLAN REDOVNOG UPRAVLJANJA POMORSKIM DOBROM**

**Članak 2.**

Redovno upravljanje pomorskim dobrom obuhvaća:

* brigu o zaštiti pomorskog dobra
* održavanje pomorskog dobra

Briga o zaštiti pomorskog dobra i održavanje pomorskog dobra provodi se sanacijom oštećenja na pomorskom dobru (saniranje pukotina na plažama na prostorima namijenjenim sunčanju, popravljanje ograda i ljestvi za ulaz u more, saniranjem potpornih zidova i sl.), uređenjem plaža dovozom pijeska i drugog materijala – dohranjivanje plaža, čišćenje i odvoz otpada, postavljanje spremnika za odlaganje otpada na plažama, postavljanje tuševa, postavljanje urbane opreme i slično.

**Članak 3.**

Na dijelovima pomorskog dobra za koje je dodijeljena koncesija ili koncesijsko odobrenje za obavljanje određene djelatnosti na morskoj obali, o zaštiti i održavanju pomorskog dobra brine se ovlaštenik koncesije, odnosno korisnik koncesijskog odobrenja.

Nadzor nad gore navedenim za Općinu Sali provodi komunalni redar.

**Članak 4.**

Sve fizičke i pravne osobe koje koriste pomorsko dobro, građevine i druge objekte na pomorskom dobru koji su trajno povezani s pomorskim dobrom moraju iste koristiti na način da ne ograničavaju opću upotrebu pomorskog dobra, odnosno moraju omogućiti da svatko ima pravo služiti se pomorskim dobrom sukladno njegovoj prirodi i namjeni.

**Članak 5.**

U 2022. godini Općina će poduzeti mjere na zaštiti i održavanju pomorskog dobra u općoj upotrebi uređenjem šetnica, pješačkih staza, potpornih zidova uz plaže i prema plažama, rekonstrukcijom postojećih mulova, opremanjem urbanom opremom i sl., a za što se planira utrošiti iznos od 1.321.910,75 kuna.

Sredstva će se utrošiti na slijedeće namjene:

* sanacija riva – pripremni radovi

- sanacija obale i plaža

1. **SREDSTVA ZA REDOVNO UPRAVLJANJE POMORSKIM DOBROM**

**Članak 6.**

Za provedbu mjera redovitog upravljanja pomorskim dobrom na području Općine Sali u smislu članka 2. stavka 1. ovog Godišnjeg plana koristiti će se sredstva ostvarena od izdanih koncesijskih odobrenja i pripadajući dio naknada za koncesije od županije.

Sredstva iz stavka 1. ovog članka osigurat će se iz izvora kako slijedi:

1. sredstva od naknada za koncesije na pomorskom dobru na području Općine, a koja pripadaju Općini – 794.163,50 kuna
2. sredstva od naknada za koncesijska odobrenja na području Općine – 81.000,00 kuna
3. naknada za upotrebu pomorskog dobra – 446.747,25 kuna
4. **POPIS DJELATNOSTI IZ JEDINSTVENOG POPISA DJELATNOSTI NA POMORSKOM DOBRU KOJE SE MOGU OBAVLJATI NA PODRUČJU OPĆINE**

**Članak 7.**

Na području Općine Sali mogu se obavljati slijedeće djelatnosti iz Jedinstvenog popisa djelatnosti na pomorskom dobru:

1. IZNAJMLJIVANJE SREDSTAVA i to:
2. Brodica na motorni pogon
3. Jedrilica, brodica na vesla
4. Skuter
5. Dječji skuter do 20 KW
6. Daska za jedrenje, SUP daska, sandolina, pedalina, kajak i sl.
7. Pribor i oprema za ronjenje, kupanje i sl.
8. UGOSTITELJSTVO I TRGOVINA i to:
9. Kiosk, prikolice, montažni objekti do 12 m2
10. Pripadajuća terasa
11. Štand (rukotvorine, igračke, suveniri)
12. Ambulantna prodaja (škrinja, aparati za sladoled, palačinke, sladoled i sl.)
13. KOMERCIJALNO-REKREACIJSKI SADRŽAJI i to:
14. Aqua park i drugi morski sadržaj
15. Zabavni sadržaji
16. Suncobrani i ležaljke
17. Snimanje komercijalnog programa i reklamiranje
18. Slikanje fotografiranje
19. Kulturne, komercijalne zabave, sportske priredbe
20. Jumping
21. **MIKROLOKACIJE ZA OBAVLJANJE DJELATNOSTI**

**Članak 8.**

Mikrolokacije za obavljanje djelatnosti iz prethodnog članka naznačene su u grafičkom prikazu koji je sastavni dio ovog Plana zajedno s utvrđenim sredstvima, a koji prikaz će se detaljno utvrditi kroz dodijeljena koncesijska odobrenja u vidu skica/fotografija pojedine mikrolokacije odobrenog sredstva iz Jedinstvenog popisa za obavljanje djelatnosti na pomorskom dobru, kao i njihov vanjski izgled te veličine pojedinih sredstava.

POPIS DJELATNOSTI I BROJ KONCESIJSKIH ODOBRENJA PO POJEDINIM MIKROLOKACIJAMA

KOD HOTELA SALI

- iznajmljivanje sredstava i to:

skuter (1)

dječji skuter do 2 KW (1)

- ugostiteljstvo i trgovina:

ambulantna prodaja (škrinja, aparati za sladoled i sl.) (1)

KOD HOTELA LUKA

- iznajmljivanje sredstava i to:

skuter (1)

dječji skuter do 2 KW (1)

KOD HOTELA BOŽAVA

- iznajmljivanje sredstava i to:

skuter (1)

dječji skuter do 2 KW (1)

PLAŽA SAHARUN:

- iznajmljivanje sredstava i to:

daska za jedrenje, SUP daska, sandolina, pedalina, kajak i sl. (2)

pribor i oprema za ronjenje, kupanje i sl. (2)

- ugostiteljstvo i trgovina i to:

kiosk, prikolice, montažni objekti do 12 m2 (2)

ambulantna prodaja (škrinja, aparati za sladoled i sl.) (1)

- komercijalno-rekreacijski sadržaji i to:

zabavni sadržaji (2)

suncobrani i ležaljke (1)

RT LOPATA:

- ugostiteljstvo i trgovina i to:

kiosk, prikolice, montažni objekti do 12 m2 (1)

- komercijalno-rekreacijski sadržaji i to:

suncobrani i ležaljke (1)

PLAŽA VELI ŽAL:

- ugostiteljstvo i trgovina i to:

kiosk, prikolice, montažni objekti do 12 m2 (1)

- iznajmljivanje sredstava i to:

daska za jedrenje, sandolina, pedalina, kajak i sl. (2)

- komercijalno-rekreacijski sadržaji i to:

suncobrani i ležaljke (1)

UVALA BRBIŠĆICA:

- iznajmljivanje sredstava i to:

skuter, daska za jedrenje, SUP daska, sandolina, pedalina, kajak i sl. (5)

UVALA SLATINE:

- ugostiteljstvo i trgovina i to:

kiosk, prikolice, montažni objekti do 12 m2 (1)

- komercijalno-rekreacijski sadržaji i to:

suncobrani i ležaljke (1)

SALI:

- ugostiteljstvo i trgovina:

pripadajuća terasa (1) - ispred u.o. „Bruc“

kiosk, prikolice, montažni objekti do 12 m2 (3)

štand (4)

ambulantna prodaja (škrinja, aparati za sladoled i sl.): uvala Sašćica (1)

- iznajmljivanje sredstava i to:

brodica na motorni pogon: uvala Sašćica (2)

jedrilica, brodica na vesla: uvala Sašćica (2)

daska za jedrenje, SUP daska, sandolina, pedalina, kajak i sl.: uvala Sašćica (2)

- komercijalno-rekreacijski sadržaji:

kulturne, komercijalne, zabavne, športske priredbe (riva) (2)

suncobrani i ležaljke: plaža Bočac (1)

slikanje, fotografiranje: obalna šetnica (1)

BOŽAVA:

- ugostiteljstvo i trgovina:

pripadajuća terasa (4) - ispred u.o. „Oleandar“, „Conteš“, „Veli Kamik“, „Maxim“

štand - obalna šetnica (1)

- iznajmljivanje sredstava i to:

brodica na motorni pogon (2)

jedrilica, brodica na vesla (2)

- komercijalno-rekreacijski sadržaji:

zabavni sadržaji: obalna šetnica (3)

suncobrani i ležaljke: plaža Božava (1)

kulturne, komercijalne, zabavne, športske priredbe (riva ispred hotela) (2)

slikanje, fotografiranje: obalna šetnica (1)

LUKA:

- ugostiteljstvo i trgovina:

pripadajuća terasa (3) - ispred u.o. „Luka“, „Bitva“

- iznajmljivanje sredstava i to:

brodica na motorni pogon (2)

jedrilica, brodica na vesla (2)

- komercijalno-rekreacijski sadržaji:

slikanje, fotografiranje: obalna šetnica (1)

SOLINE:

- ugostiteljstvo i trgovina:

pripadajuća terasa (1) - ispred u.o. „Sol“

- iznajmljivanje sredstava i to:

brodica na motorni pogon (2)

jedrilica, brodica na vesla (2)

- komercijalno-rekreacijski sadržaji:

slikanje, fotografiranje: obalna šetnica (1)

VELI RAT:

- ugostiteljstvo i trgovina:

štand - obalna šetnica (1)

- iznajmljivanje sredstava i to:

brodica na motorni pogon (2)

jedrilica, brodica na vesla (2)

- komercijalno-rekreacijski sadržaji i to:

snimanje komercijalnog programa i reklamiranje: svjetionik Veli Rat (2)

slikanje, fotografiranje: obalna šetnica (1)

ŽMAN:

- ugostiteljstvo i trgovina:

pripadajuća terasa (1) - ispred u.o. „Regula“

- iznajmljivanje sredstava i to:

brodica na motorni pogon (2)

jedrilica, brodica na vesla (2)

- komercijalno-rekreacijski sadržaji:

slikanje, fotografiranje: obalna šetnica (1)

- ugostiteljstvo i trgovina i to:

štand (1)

DRAGOVE:

- iznajmljivanje sredstava i to:

brodica na motorni pogon (2)

jedrilica, brodica na vesla (2)

- komercijalno-rekreacijski sadržaji i to:

slikanje, fotografiranje: obalna šetnica (1)

VERUNIĆ:

- komercijalno-rekreacijski sadržaji i to:

slikanje, fotografiranje: obalna šetnica (1)

- iznajmljivanje sredstava i to:

brodica na motorni pogon (2)

jedrilica, brodica na vesla (2)

SAVAR:

- iznajmljivanje sredstava i to:

skuter (1) – Pelegrin

brodica na motorni pogon (2)

jedrilica, brodica na vesla (2)

- ugostiteljstvo i trgovina i to:

ambulantna prodaja (škrinja, aparati za sladoled i sl.) (1)

- komercijalno-rekreacijski sadržaji i to:

slikanje, fotografiranje: obalna šetnica (1)

ZAGLAV:

- komercijalno-rekreacijski sadržaji i to:

slikanje, fotografiranje: obalna šetnica (1)

- iznajmljivanje sredstava i to:

brodica na motorni pogon (2)

jedrilica, brodica na vesla (2)

BRBINJ

- ugostiteljstvo i trgovina i to:

kiosk, prikolice, montažni objekti do 12 m2 (2)

štand (1)

- iznajmljivanje sredstava i to:

brodica na motorni pogon (2)

jedrilica, brodica na vesla (2)

**Članak 9.**

Jedan korisnik pomorskog dobra na području Općine Sali djelatnost može obavljati sa niže navedenim sredstvima na slijedeći način:

1. Suncobrana i ležaljki do najviše 20 komada, a veći broj suncobrana i ležaljki može se odobriti jedino ukoliko je povećani broj suncobrana i ležaljki moguće smjestiti sukladno odobrenju Vijeća i prostornim mogućnostima za tu lokaciju

- ležaljke i suncobrani moraju biti udaljeni najmanje 2 – 4 metra od mora te ne smiju ometati korištenje plaže kao općeg dobra, već moraju biti složeni na jednom mjestu, a tek se na zahtjev korisnika usluge mogu postavljati na za to određeno mjesto na plažama u Općini Sali,

- ležaljke jednog koncesionara od ležaljki susjednog koncesionara moraju biti udaljene najmanje 4 metra,

- ležaljke, suncobrani i njihova postolja moraju biti u ispravnom stanju

2) 5 daski za jedrenje, koje moraju biti u ispravnom stanju

3) 5 pedalina, koje moraju biti u ispravnom stanju

4) 5 sandolina, koje moraju biti u ispravnom stanju

5) 5 sub daski, koje moraju biti u ispravnom stanju

**Članak 10.**

Svi plažni objekti moraju sanitarni čvor smjestiti unutar montažnog objekta ili mogu koristiti javne/eko/mobilne wc-e koji su smješteni na plažama Općine Sali.

Podnositelj zahtjeva dužan je osigurati plovni put za izlaz/ulaz skutera, pedalina, sandolina, daski za jedrenje, kajaka ili sub daski na način da se izlaz/ulaz za navedene označi plutajućom zaštitnom ogradom i na taj način napravi lijevak kroz koji će isti izlaziti iz ograđenog prostora predviđenog za kupanje kupača i kroz koji će se vraćati u taj prostor, a sve radi zaštite kupača, osobito djece, od mogućih nesretnih događaja.

Posebno se mora voditi računa o sigurnosti plovidbe.

Ugostiteljske štekate nije dozvoljeno izraditi zidanjem ili nasipavanjem podloge. Nije dozvoljeno ukopavanjem mijenjati zatečenu podlogu.

Ugostiteljski štekati moraju biti udaljeni najmanje 2 metra od mora kako bi se osigurao prostor koji ostaje za nesmetan prolaz pješaka te se isti može ograditi na način da ulaz na terasu objekta bude sa strane javne površine, odnosno sa strane gdje se nalazi objekt.

Ugostiteljski štekat može biti izrađen samo kao montažno-demontažni od drvene konstrukcije s metalnom osnovom.

Svi montažni objekti, kiosci i prikolice vanjskim izgledom moraju biti estetski uklopljeni u okoliš na način da isti budu obloženi kamenom, drvom, pokriveni kupom kanalicom i uređeni u mediteranskom stilu uređenja.

**Članak 11.**

Zabranjeno je slaganje ležaljki i suncobrana na površinu cijele plaže prije iznajmljivanja, dakle, ležaljke i suncobrane koji se iznajmljuju na odobrenim mikrolokacijama potrebno je držati isključivo na kupu, odnosno složene jedno na drugo na jednom mjestu unutar odobrene površine korištenja, a po iznajmljivanju pojedinu ležaljku i suncobran postaviti na odobrenom dijelu površine sukladno željama korisnika.

Odobreni štandovi, info-pultovi, kiosci, reklame i slično moraju biti izgledom, veličinom i prostorno postavljeni na način da nisu smetnja slobodnom prolazu pješaka i vozila.

1. **POSTUPAK IZDAVANJA KONCESIJSKOG ODOBRENJA**

**Članak 12.**

Na svojim sjednicama Vijeće ocjenjuje usklađenost podnesenog zahtjeva sa Godišnjim planom većinom glasova prisutnih članova Vijeća.

Ukoliko se za istu mikrolokaciju za obavljanje djelatnosti iz koncesijskih odobrenja do sazivanja sjednice Vijeća prijavi više kandidata prednost će se pod istim uvjetima dodijeliti prema vremenu, odnosno datumu predaje potpunog zahtjeva za koncesijsko odobrenje usklađenog s Godišnjim planom upravljanja.

Ukoliko Vijeće ocijeni da je zahtjev usklađen s Godišnjim planom, izdati će koncesijsko odobrenja podnositelju zahtjeva-korisniku te pozvati istog na uplatu godišnjeg iznosa naknade za koncesijsko odobrenje, koji se obračunava sukladno Jedinstvenom popisu djelatnosti na pomorskom dobru.

Godišnji iznos naknade za koncesijsko odobrenje podnositelj zahtjeva-korisnik dužan je uplatiti u cijelosti u korist proračuna Općine Sali prije preuzimanja koncesijskog odobrenja u roku koji odobri Vijeće.

Tek nakon izvršene cjelokupne uplate iznosa za koncesijsko odobrenje po pozivu, smatra se da je Vijeće odobrilo zahtjev te će se koncesijsko odobrenje ovjeriti i dostaviti korisniku.

Preslik koncesijskog odobrenja dostaviti će se i računovodstvu Općine Sali.

Ukoliko se podnositelj zahtjeva ogluši na poziv Vijeća za uplatu naknade, zahtjev će se rješenjem odbaciti kao nepotpun.

Koncesijska odobrenja se izdaju najviše na vremensko razdoblje od jedne godine.

Vijeće većinom glasova svih članova pridržava pravo ne udovoljiti pojedinom zahtjevu bez obrazloženja.

**Članak 13.**

Režijski troškovi (voda, struja, čistoća i ostalo) posebno će se naplaćivati na teret korisnika koncesijskog odobrenja.

Koncesijska odobrenja u pravilu se izdaju do 31. prosinca 2022., ali korisnici koji prestanu s radom prije navedenog datuma dužni su sva sredstva i opremu ukloniti u roku od 48 sati od prestanka s radom te ostaviti lokaciju urednom.

Korisnici koncesijskih odobrenja dužni su pridržavati se Odluke o komunalnom redu Općine Sali i svih ostalih važećih zakona i podzakonskih propisa.

Korisnicima koncesijskih odobrenja koji se ne pridržavaju ovog Plana, Zakona i odluka Općine Sali biti će trajno oduzeto koncesijsko odobrenje.

Korisnik koncesijskog odobrenja dužan je pridržavati se svih odredbi izdanog koncesijskog odobrenja, propisa o sigurnosti plovidbe, zaštite okoliša i reda na pomorskom dobru, uz obvezu uvažavanja značaja pomorskog dobra kao općeg dobra od interesa za Republiku Hrvatsku, a u suprotnom će koncesijsko odobrenje biti oduzeto.

**Članak 14.**

Utvrđuje se obveza trgovačkog društva Mulić d.o.o. Sali da održava redovno čišćenje i hortikulturalno uređenje te da osigurava urednost kupališta i okoliša.

Također, Općina Sali osigurava nadohranu plaža, strojno i ručno poravnanje i uređenje podloga na istima koje se javlja uslijed nepovoljnog djelovanja vjetra i morskih strujanja.

Utvrđuje se obveza Turističke zajednice Općine Sali da osigura ograđivanje plaža psihološkim plutajućim branama te da osigura paravane za presvlačenje.

1. **NADZOR**

**Članak 15.**

Brigu o zaštiti pomorskog dobra u općoj upotrebi, Općina Sali će provoditi uz pomoć Jedinstvenog upravnog odjela Općine Sali i to putem komunalnog redara, a koordinirano i uz pomoć policije, lučke kapetanije, inspektora i drugih nadležnih službi.

**Članak 16.**

Zadužuje se Jedinstveni upravni odjel Općine Sali da u ime Općine Sali i u ime Vijeća za dodjelu koncesijskih odobrenja u Općini Sali kontrolira poštivanje pravila ponašanja na pomorskom dobru u općoj uporabi.

Ovlašćuje se komunalni redar Općine Sali da sve uočene nepravilnosti prijavi Lučkoj kapetaniji Zadar i nadležnoj službi za provođenje nadzora nad pomorskim dobrom te da o tome obavijesti Vijeće za dodjelu koncesijskih odobrenja Općine Sali.

**Članak 17.**

O provedbi mjera iz ovog Plana komunalni redar Općine Sali dužan je izvještavati općinskog načelnika Općine Sali.

Jedinstveni upravni odjel Općine Sali i komunalno redarstvo dužni su obavljati kontrolu nad provedbom ovog Plana, sve sukladno izdanom koncesijskom odobrenju i Odluci o komunalnom redu, te su dužni vršiti kontrolu obveze održavanja čistoće i o tome sačinjavati zapisnike.

**Članak 18.**

Utvrđuje se obveza komunalnog redara Općine Sali da prema potrebi obavlja terenski nadzor nad lokacijama korištenja koncesijskih odobrenja, izvještavanje nadležne službe o zatečenim nepravilnostima u korištenju, utvrđivanje i otklanjanje bespravnih korisnika pomorskog dobra, izvještavanje nadležnih ustanova u slučaju bespravnih radova na pomorskom dobru, izvještavanje nadležnih ustanova u slučaju oštećenja na objektima pomorskog dobra.

Komunalni redar Općine Sali će o uočenim prekršajima koji su protivni Zakonu, ovom Godišnjem planu i izdanom koncesijskom odobrenju, izvijestiti Jedinstveni upravni odjel i općinskog načelnika te će u dogovoru s istima poduzimati daljnje radnje i obavijestiti nadležnu Lučku kapetaniju i službe nadležne za provođenje inspekcijskog nadzora nad pomorskim dobrom u Općini Sali te će o svemu navedenom obavijestiti Vijeće za dodjelu koncesijskih odobrenja Općine Sali.

1. **ZAKLJUČNE ODREDBE**

**Članak 19.**

Ovaj Godišnji plan stupa na snagu osmog dana od dana objave u „Službenom glasniku Općine Sali“, a primjenjuje se nakon ishođenja potvrde nadležnog tijela Zadarske županije.

Grafički prikaz mikrolokacija je sastavni dio ovog Godišnjeg plana i nije predmet objave u „Službenom glasniku Općine Sali“.

 **OPĆINSKI NAČELNIK**

 Zoran Morović

|  |
| --- |
| „Službeni glasnik Općine Sali“ – Službeno glasilo Općine SaliIzdavač: Općina SaliSali, Sali II 74 A, telefon: 023/377-042Službeni glasnik objavljuje se na: www.opcina-sali.hr |